# Arja Koriseva

### Wikipedia

Arja Sinikka (Aikku) Koriseva-Karmala (s. 21. huhtikuuta 1965, Toivakka) on suomalainen iskelmä laulaja, musikaalitähti ja tv-kasvo. Hänet valittiin vuonna 1989 Tangokuningattareksi. Koulutukseltaan Koriseva on luokanopettaja, mutta tätä työtä hän ei ole tehnyt päivääkään Tangomarkkinoiden voiton jälkeen.

Arja Koriseva avioitui 20. heinäkuuta 1996 erityisopettaja Juha-Pekka (Pekka) Karmalan kanssa. Heillä on kolme lasta, Patrik s. 1995, adoptiotytär Karla s. 2001 ja marraskuussa 2006 syntynyt tytär.

Arja Korisevan keikkamyynti, tiedotus, konserttituotannot sekä Fan Club -toiminta tapahtuvat Arja Koriseva Oy:n kautta, jonka hän perusti keväällä 2003. Oma yhtiö on huolehtinut myös Korisevan viimeisimmän joululevyn "Joulu joka päivä" sekä muutamien sinkkujen tuotannosta.

Arja Koriseva on palkittu niin musiikistaan kuin tv-töistään, lukuisat hänen albumeistaan löytyvät Suomen kaikkien aikojen myydyimpien levyjen listalta ja hänet on palkittu myös "Kaikkien aikojen tangokuningattarena" (1997).

Arja Koriseva on osallistunut kahdesti kansainvälisiin laulukilpailuihin, sijoittuen molemmilla kerroilla toiseksi, 1990 Malesiassa, Kuala Lumpurissa Kultainen Leija -laulukipailussa "Kun tunteet kuljettaa" –kappaleella ja 1992 Romaniassa, Kultainen Hirvi -kilpailussa (2 sija) "Huomiseen" –kappaleella. Hän osallistui Suomen Euroviisukarsintoihin vuosina 1991, 1992, 1993, 2004.

## [muokkaa] Diskografia

Arja Koriseva on tehnyt uransa aikana yli kymmenen pitkäsoittoa, joista yhdeksän on myynyt vähintään kultaa. Platinalevyjä on kertynyt neljä. Esikoisalbumi ”Arja Koriseva” on myynyt tuplaplatinaan oikeuttavat yli 100.000 kappaletta. Kesällä 2003 tangosinkku, Voitko vain unohtaa, myi kultaa, eli yli 5000 kappaletta, Seinäjoen Tangomarkkinoilla.

Arja Korisevasta mainitaan usein, ettei hänellä ole uransa aikana yhtään todellista hittiä. Kuitenkin esimerkiksi iskelmän "Enkelin silmin" (1991) tuntee miltei jokainen suomalainen. Muita soittolistojen kärkisijoille kohonneita kappaleita ovat mm. "Rannalla", "Rakastunut nainen", "Et saa mua unohtaa", "Tuulen Värit" (Disneyn animaatiosta Pocahontas) sekä "Nauran ja rakastan".

Arja Korisevan seuraava albumi julkiastaan syksyllä 2007.

- Tangokuningatar Arja Koriseva & Tangokuningas Risto Nevala (1989)
- Arja Koriseva (1990)
- Me kaksi vain (1991)
- Saa joulu aikaan sen (1991)
- Kun ilta saapuu kaupunkiin (1992)
- Arja Koriseva, parhaat (1993)
- Naisen tie (1994)
- Arja Koriseva, 20 suosikkia (1995)
- Rakastunut nainen (1995)
- Enkelin Silmin 1990-1995 (kokoelma) (1996)
- Tango Illusion (1996)
- Mieli maailmoja juoksee (1997)
- Yö on hellä (1997) (Arja Koriseva ja Tapani Kansa)
- Pieni kultainen avain (1998)
- Kuuntelitko sydäntäs (2001)
- Joulu joka päivä (2002)
- Nauran ja rakastan (2003)
- 40 Unohtumatonta laulua (Koriseva) (2006)

CD-singlet:

- 1993 Vain taivas yksin tietää, Huomiseen, Hymy vain
- 1994 Kai virheen tein, Rakkaus saa mut muuttumaan
- 1994 Naisen tie, Taittuu multakin Rock´n Roll
- 1994 Et saa mua unohtaa
- 1995 Rakastunut nainen
- 1995 Kattojen Primadonna, Anna Kätesi
- 1996 Tuulen värit, Jokin sisälläni
- 1996 Tähtien katse
- 1996 Yksin, Tango Illusion
- 1997 Suunnaton kaipaus
- 1997 Mieli maailmoja juoksee
- 1997 Kauas tuuli kuljettaa
- 1997 Onnenkyyneleet
- 1998 Rakkaus on ikuinen
- 1998 Kun tyttö rakastuu
- 1998 Valloitan koko maailman
- 1999 Hääsunnuntai
- 1999 Olet kastetta maan
- 2001 Sun armoillas oon, Tänä yönä, Kuuntelitko sydäntäs
- 2001 Arja Koriseva & Helmut Lotti: All My Life / Näkemiin
- 2002 Kengän kopinaa
- 2003 Nauran ja Rakastan
- 2003 Voitko vain unohtaa
- 2003 Uudet tähdet (vain radiosoittoon)
- 2005 Niin
- 2005 Avaruus

## [muokkaa] TV, Elokuva, teatteri

Laulamisen ohella Arja Korisevalla on ollut kolme omaa tv-showta, Näytönpaikka (1996), Suuri Luokkakokous (2000) ja Jos Sais kerran (2002). Lisäksi hän on juontanut lukuisia viihdeohjelmia, mm. Speden spelejä ja Tee se itse Tv:tä. Tangomarkkinoiden finaalissa Arja Koriseva on nähty juontajana kolmesti. Hänet on nähty useasti myös valkokankaalla, mm. Vääpeli Körmy –elokuvissa.

Vuonna 2005 Arja Koriseva otti vastaan pääroolin Mariana Seinäjoen Kaupunginteatterin musikaalissa The Sound Of Music. Musikaalin ensi-ilta oli 1.9.2005 Seinäjoen Kaupunginteatterissa ja viimeinen esitys oli 14. lokakuuta 2006. Musikaali löi kaikki teatterin katsojaennätykset keräten kaikkiaan yli 52 000 katsojaa. Ennen Seinäjokea Koriseva on nähty mm. Lahden kaupunginteatterissa (Laulavat sadepisarat 1997-1998) sekä vuonna 2000 Turun Samppalinnan kesätatterissa musikaalin "My Fair Lady" nimiroolissa. My Fair Lady toi Turkuun teatterin historian menestyksekkäimmän näytöntökauden. Kesän aikana musikaalin näki 64 000 katsojaa.

- 1991 Speden "Sallitut leikit"
- 1991 "Tee se itse TV"
- 1991 Seinäjoen Tangomarkkinat -finaalin juonto yhdessä Heikki Hietamiehen kanssa
- 1994 Vääpeli Körmy
- 1994 Seinäjoen Tangomarkkinat -finaalin juonto yhdessä Heikki Hietamiehen kanssa
- 1995 - 1996 Näytönpaikka
- 1995 ja 1998 Pocahontas-äänenä Disneyn piirroselokuvassa
- 1997 Hilarius hiiri ja Loru-Liisa (lastenelokuva)
- 1997 - 1998 Lahden Kaupunginteatteri, musikaali "Laulavat sadepisarat"
- 1999 Suuri Luokkakokous (alkaen 26.2.2000)
- 2000 Turun Samppalinna, musikaali "My Fair Lady"
- 2002 Jos sais kerran
- 2004 Seinäjoen Tangomarkkinat -finaalin juonto yhdessä Jari Sillanpään kanssa
- 2005 Ylen Hyvä Opettajat-konsertti juonto yhdessä Heikki Helan kanssa TV1 2005

syksy

- 2005 - 2006 The Sound of Music-musikaali, Seinäjoen Kaupunginteatteri

## [muokkaa] Tunnustukset

Arja Koriseva on palkittu mm. Emma-patsaalla vuoden naissolistina 1991 sekä Kullervo Linnan säätiön palkinnolla 2004. Näiden lisäksi hän vastaanotti 1992 The World music Awards palkinnon Monte-Carlossa, "Best selling artist of the year". Vuonna 2006 Koriseva sai Tangomarkkinoilla Tango Finlandia-palkinnon, joka jaettiin kolmannen kerran.

- 1989 Tangokuningatar
- 1991 Valkea ruusu "Vuoden naissolisti"
- 1991 Emma "Vuoden naissolisti"
- 1991 Dean Martin Boozing Society "Vuoden viihdyttäjä"
- 1992 The World music Awards Monte-Carlo "Best selling artist of the year"
- 2004 Kullervo Linnan Säätiön palkinto
- 2006 Tango Finlandia

## [muokkaa] Aiheesta muualla

- Arja Korisevan viralliset kotisivut
- Arja Koriseva -Fanisivusto
- Arja Koriseva Pomus.netin tietokannassa
- Arja Korisevan tuotanto 1900-luvulla Suomen Äänitearkiston tietokannassa
- Tango Finlandia -palkinto Arja Korisevalle

| Tämä laulajaa käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/r/j/Arja_Koriseva_eb5e.html

Luokat: Laulajatyngät | Suomalaiset iskelmälaulajat

##### Views

- Artikkeli
- Keskustelu
- Nykyinen versio

##### Etsi